MARIUS IANUȘ 


ACATISTUL CĂII 
PĂRINTELUI ARSENIE BOCA 


EDIȚIA A TREIA, REVIZUITĂ ȘI ADĂUGITĂ 


RUGĂCIUNILE ÎNCEPĂTOARE 


În Numele Tatălui, și al Fiului și al Sfântului Duh. 


Împărate Ceresc, Mângâietorule, Duhul Adevărului, 
care pretutindenea ești, şi toate le împlinești, 
Vistierul bunătăţilor și Dătătorule de viaţă, vino și 
Te salașluiește întru noi, și ne curăţește pe noi de 
toată întinăciunea, şi mântuiește, Bunule, sufletele 
noastre. 


Sfinte Dumnezeule, Sfinte Tare, Sfinte fără de 
moarte, miluiește-ne! (De trei ori.) 


Preasfântă Treime, miluiește-ne! Doamne, curăţește 
păcatele noastre! Stăpâne, iartă fărădelegile 
noastre! Sfinte, cercetează și vindecă neputinţele 
noastre, pentru Sfânt Numele Tău! 


Doamne, miluiește! (De trei ori.) 


Slavă Tatălui, și Fiului, şi Sfântului Duh, și acum, și 
pururea, și în vecii vecilor! Amin! 


Tatăl nostru, care ești în Ceruri, sfinţească-se 
Numele Tău, vie Împărăţia Ta, facă-se voia Ta, 
precum în cer, așa și pe pământ. 


Pâinea noastră cea de toate zilele dă-ne-o nouă 
astăzi și ne iartă nouă greșelile noastre precum și 
noi iertăm greșiților noștri. 


Și nu ne duce pe noi în ispită, ci ne izbăvește de cel 
rău. 


Ușa milostivirii deschide-o nouă, Binecuvântată 
Născătoare de Dumnezeu, Fecioară, ca să nu pierim 
cei ce nădăjduim întru tine, ci să ne mântuim prin 
tine din nevoi, că tu ești Mântuirea neamului 
omenesc! 


TROPARUL 
Părinte Arsenie, pisc de sfinţenie, 


Brad Înălţimilor, Înger Luminilor, 


intră și-adastă în casa noastră 
şi curățește aceste ferestre! 


Și astă glastră, prea omenească, 
fire de iască, fă să-nflorească! 


Astă făptură, plină de ură, 
căţea nebună, fă-o mai bună! 


la-ne cu Tine la Cel Ce Ţine 
a lumii fire cu-a Sa lubire! 


Să ne dea nouă o viaţă nouă! 
Să ne aline de-al lumii „bine”! 


Într-o câmpie cu flori o mie, 
unde Crăiasă-i a Sa Mireasă! 


CONDACUL 1 


Pentru rugăciunile Sfinţilor Brâncoveni, ni s-a vădit, 
Domnul pe meleagurile noastre te-a rânduit, 

ca să aperi Credinţa în vremuri de mare chin 

şi să ne dai să gustăm din al Mirelui vin. 


Bucură-te, Părinte Arsenie, 
şi du-ne pe toţi la sfințenie! (De două ori) 


ICOSUL 1 


Binecuvântează, Părinte Arsenie, 
să-ți cântăm cu smerenie: 


Bucură-te, Sfântul Ardealului, 
că ai învins oastea dușmanului! 


Bucură-te, călugăr de lacrimi și fier, 
că te-ai înălţat la al cerului Cer! 


Bucură-te, Părinte minunat, 
că pentru neamul tău ai lucrat! 


Bucură-te, Pictor de Cuvinte Duhovnicești, 
că pe Cel Fără de sfârșit Îl mărești! 

Bucură-te, că Domnul Hristos 
ni te-a dat spre al nostru folos! 


Bucură-te, al Domnului Uns, 
al României Rege Ascuns! 


Bucură-te, pisc de sfinţenie, 
mare făcător de minuni, Arsenie! 


Bucură-Te, Părinte Arsenie, 
şi du-ne pe toţi la sfințenie! (De două ori) 


CONDACUL 2 


Numai Domnul ştie toate minunile tale, 

pentru că multe au fost ascunse sub peceți și zale. 
lar cele care au ieșit din tăcere 

au fost pentru întărire și nădejde în Înviere. 
Acum, când necuratul își întețește mânia, 

strigă alături de noi: „Aliluia!” 

(Aliluia! Aliluia! Aliluia!) 


ICOSUL 2 


Tu, care ai trecut prin viaţă curat ca un copil, 
binecuvântează-ne, ca să-ţi cântăm umil: 


Bucură-te, copilule însingurat, 
care calea cea bună ai ales și ai urmat! 


Bucură-te, copilule crescut fără mângâieri, 
care ai știut ce să vrei și ce să ceri! 


Bucură-te, că la Vaţa de Sus 
semn de viaţă Domnul te-a pus! 


Bucură-te, că maica ta te-a închinat 
încă din pântec Marelui Împărat! 


Bucură-te, copilule de moţi, 
din poienile verzi de sub munții stâncoși! 


Bucură-te, că de mic te-ai arătat înţelept, 
ai citit, ai învăţat și te-ai făcut deștept! 


Bucură-te, că ne chemi în Sălaș de Lumină 
şi ne-nveţi să ne rupem de tină! 


Bucură-Te, Părinte Arsenie, 
și du-ne pe toţi la sfințenie! (De două ori) 


CONDACUL 3 


Nu ţi s-a-mplinit visul de a deveni aviator, 

pentru că Domnul te-a dat unui mult mai înalt zbor. 
Ca să te rogi în Cer pentru România 

şi să cânţi cu noi toţi „Aliluia!” 

(Aliluia! Aliluia! Aliluia!) 


ICOSUL 3 


Binecuvântează, tinere fără deșertăciune și ură, 
ca să ne minunăm de a ta făptură! 


Bucură-te, tinere curat, 
că în Lumina Duhului ai umblat! 


Bucură-te, că, prin Rugăciune și Post, 
te-ai înălţat în fruntea neamului nost! 


Bucură-te, că în lume n-ai călcat, 
ci ai stat în cămin și ai studiat! 


Bucură-te, că Teologia 
ţi s-a așternut pe suflet precum iia! 


Bucură-te, că Artele Frumoase 
ţi-au fost ale sufletului alinări și prinoase! 


Bucură-te, că ai urmat și cursuri de medicină, 
ca să le fii oamenilor vindecare deplină! 


Bucură-te, că la Mântuire 
ne chemi să ajungem prin tine! 


Bucură-Te, Părinte Arsenie, 
şi du-ne pe toţi la sfințenie! (De două ori) 


CONDACUL 4 


La Muntele Athos ţi s-a arătat 

Măicuţa Domnului, în chip minunat. 

Și ai primit darul de a înţelege cerește, 

ca să strigi pentru noi: „Doamne, miluiește!” 
(Doamne, miluieşte! Doamne, miluiește! Doamne, 
miluieşte!) 


ICOSUL 4 


Binecuvântează-ne, Jertfă fără de chin, 
ca să-ţi aducem acest suspin: 


Bucură-te, că pe muntele cel înalt 
Măicuţa Domnului de mână te-a purtat! 


Bucură-te, că pe vârful cel împietrit 
Sfântul Serafim din Sarov v-a primit! 


Bucură-te, că ai avut duhovnic minunat, 
venit la Athos din Cerul cel Preaînalt! 


Bucură-te, copilule crescut fără a mamei milă, 
care ai fost îndrumat de a Cerului Regină! 


Bucură-te, Părinte, ascuns în Cuvinte, 
rupt de a lumii răsuflare fierbinte! 


Bucură-te, că ai reușit 
să-ți pui viaţa lumească la zid! 


Bucură-te, că prin inima ta 
Rugăciunea va trece pururea! 


Bucură-Te, Părinte Arsenie, 
și du-ne pe toţi la sfințenie! (De două ori) 


CONDACUL 5 


Întors în ţară, ai fost trimis la 

Mănăstirea Sfinţilor Brâncoveni, 
să o ridici din paragini și să-i înalți pe făgărășeni, 
să-i înveţi să-și albească și sufletele, nu numai iia 
şi să-l cânte Lui Dumnezeu „Aliluia!” 
(Aliluia! Aliluia! Aliluia!) 


ICOSUL 5 


Binecuvântează, Monahule încercat, 
ca să nu ne oprim din cântat! 


Bucură-te, ctitor de mănăstiri sufletești, 
care pe toţi cei necăjiţi îi primești! 


Bucură-te, duhovnic minunat, 
care știi viața omului și drumul de urmat! 


Bucură-te, cunoscătorul gândurilor omenești 


așezat la ale sufletelor noastre ferești! 

Bucură-te, călugăr nemaivăzut, 
deasupra pământului de Duhul ţinut! 


Bucură-te, apărătorul celor ascunși în păduri 
de ale satanei cozi de securi! 


Bucură-te, că în focul acelui rău 
s-a călit ca oţelul Duhul Tău! 


Bucură-te, că, prin tine, 
Dumnezeu a coborât la a ţării mulţime! 


Bucură-Te, Părinte Arsenie, 
şi du-ne pe toţi la sfințenie! (De două ori) 


CONDACUL 6 


Securiştii te-au dus la pușcăria din Brașov 

sperând să te poată lua în bătaie de joc. 

Dar prin tine li s-a arătat, neomenește, 

puterea Celui Căruia Îi cântăm „Doamne miluiește!” 
(Doamne, miluiește! Doamne, miluiește! Doamne, 
miluieşte!) 

ICOSUL 6 


Binecuvântează, moțule neînfricat, 
ca să strigăm către Cerul înalt: 


Bucură-te, că mașina securiștilor nu a pornit 
până nu te-au lăsat să-ţi iei ce ai dorit! 


Bucură-te, că ai făcut pușcărie în rasa călugărească, 
iar paznicii nu au putut să te oprească! 


Bucură-te, că unor paznici necredincioși 
le-ai spus ce aveau femeile de la poartă, în sacoși! 


Bucură-te, că securiștii s-au înspăimântat 
de puterea pe care ţi-a dat-o Marele Împărat! 


Bucură-te, că nu te-ai dezis de a Legiunii fiinţă, 
ci i-ai lăudat pe gardiști pentru Credinţă! 


Bucură-te, căci curajul tău nezdruncinat 
şi pe şeful pușcăriei l-a tulburat! 


Bucură-te, că, prin tine, 
beznele s-au umplut de lumine! 

Bucură-Te, Părinte Arsenie, 
și du-ne pe toţi la sfințenie! (De două ori) 


CONDACUL 7 


Mai apoi ai fost dus la Canalul 

Dunăre - Marea Neagră, 
unde mulţi vrăjmaşi ai satanei au fost atârnaţi 
de a morții grea creangă. 
Dar și acolo tu ai răspândit Mărturia 
şi i-ai învăţat pe toţi să cânte „Aliluia!” 
(Aliluia! Aliluia! Aliluia!) 


ICOSUL 7 
Binecuvântează, mucenice al Lui Hristos, 


ca să-ţi cântăm mângâios: 


Bucură-te, că la Canal te-au pus șef de echipă, 
iar tu le-ai arătat a Domnului iubire nesfârșită! 


Bucură-te, că făceai două norme pe zi, 
ca unul dintre oamenii tăi să se poată odihni! 


Bucură-te, că la groapa mamei tale ai venit, 
deși erai și la Canal, bine păzit! 


Bucură-te, Ziane, Jiane, „Cel care vine”, 
că Domnul Hristos te-a primit pe tine! 


Bucură-te, Arsenie, Arsenios, „Cel bărbat”, 
că în Numele Domnului ai ars și ai lucrat! 


Bucură-te, că ai stat la Canal și după eliberare, 
ca să le fii deţinuţilor pâine și sare! 


Bucură-te, că, prin tine, 
cei jertfiți s-au umplut de iubire! 


Bucură-Te, Părinte Arsenie, 
şi du-ne pe toţi la sfințenie! (De două ori) 


CONDACUL 8 


Văzând că puterea ta îi aruncă mereu în neștire, 
securiștii te-au mai lăsat o vreme la a ta menire. 
La Prislop, în ale Țării Hațegului păduri de poveste, 
ai cântat Lui Dumnezeu: „Doamne, miluieşte!” 
(Doamne, miluiește! De trei ori.) 

ICOSUL 8 


Binecuvântează, Stareţ neobosit, 
pe cei care vor să fii fericit! 


Bucură-te, că şi pe măicuţe le-ai învăţat 
drumul ascuns către Cel Preaînalt! 


Bucură-te, că aici ai început să pictezi limpeziri, 
icoane unduite în albe gândiri! 


Bucură-te, că românii te-au urmat pe pământ 
cu dragostea cuvenită unui sfânt! 


Bucură-te, că și la Prislop 
ai strâns mare de oameni într-al Duhului Foc! 


Bucură-te, că securiștii ţi-au urât bărbăţia 
şi au hotărât să-ţi ia preoţia! 


Bucură-te, că ai rămas preot al Lui Hristos 
şi din mormânt mărturisești și mai frumos! 


Bucură-te, că, prin Tine, 
ţara s-a păstrat în iubire! 


Bucură-Te, Părinte Arsenie, 
și du-ne pe toţi la sfințenie! (De două ori) 


CONDACUL 9 


Securiştii te-au făcut „pictor de gradul trei”, 

iar tu Sfânta Treime ai predicat-o-n scăpărări de ulei 
în pictura Bisericii Drăgănescu, care redă Bucuria 

cu care ai strigat Lui Dumnezeu: „Aliluia!” 

(Aliluia! Aliluia! Aliluia!) 


ICOSUL 9 


Binecuvântează, Pictor nelumesc, 
pe toţi cei care te-au iubit și te iubesc! 


Bucură-te, că la Biserica Drăgănescu ai pictat 
cu vopselele Celui Preaînalt! 


Bucură-te, că întreaga ţară a venit să te vadă, 
ca s-o îndrepţi către a Domnului nadă! 


Bucură-te, că i-ai pictat pe sfinţi cum i-ai văzut, 


y va 


în Lumina fără sfârșit și fără început! 

Bucură-te, Pictorul Cereștilor Cumpene 
care L-ai pictat pe Domnul Hristos în suflete! 


Bucură-te, că înainte de Praga rusească 
te-ai rugat ca România nimic să nu păţească! 


Bucură-te, că preotul cel ales 
a văzut lacrimile tale în Altar și a înțeles! 


Bucură-te că și Bucureștiul a trecut 
prin sufletul tău, către Cel Neîncăput! 


Bucură-Te, Părinte Arsenie, 
şi du-ne pe toţi la sfințenie! (De două ori) 


CONDACUL 10 


Ultimii ani ţi i-ai petrecut la Sinaia, 
la masa de piatră admirând lumina și ploaia. 
Vedeai munţii cum se tânguiau 
fumegând în ferestre 
şi-l cântai Lui Dumnezeu: „Doamne, miluiește!” 


(Doamne, miluieşte! Doamne, miluiește! Doamne, 
miluieşte!) 


ICOSUL 10 


Binecuvântează, Duhovnic interzis, 
pe fiii tăi care te caută în vis! 


Bucură-te, călugăr ascuns, 
că ai mărturisit pe al Cerului Uns! 


Bucură-te, învăţător al Căii Mântuirii, 
că Domnul ţi-a dat Harul Vorbirii! 


Bucură-te, că ai stat la mesele tăcerii 
rugându-te pentru Clipa Învierii! 


Bucură-te, aviator al Sfântului Duh, 
care de păsări ai fost ridicat în văzduh! 


Bucură-te, predicator minunat, 
de care și lupii au ascultat! 


Bucură-te, propovăduitor al Sfântului Maslu, 
că ţi s-a scris numele în cerul albastru! 


Bucură-te, că, prin tine, 
lumea își reintră în fire! 


Bucură-Te, Părinte Arsenie, 
și du-ne pe toţi la sfințenie! (De două ori) 


CONDACUL 11 


La Prislop ai fost sădit în pământ, ca o minune, 
şi o mare mulţime te-a petrecut către cealaltă lume. 
Dar tu ești aici și ne alini durerea, 

ne înteţești bucuria, 
ca să cântăm Lui Dumnezeu împreună: „Aliluia!” 
(Aliluia! Aliluia! Aliluia!) 


ICOSUL 11 


Binecuvântează, Arhanghel de lumină, 
pe toţi cei care la tine vor să vină! 


Bucură-te, sfânt nemaivăzut, 
că mari minuni la groapa ta s-au făcut! 


Bucură-te, că ai apărut acolo 
ca o femeie îngerească, 
iar cel care scrie poate să mărturisească! 

Bucură-te, că acolo lucrezi în toţi 
şi din filosofi necredincioși ai făcut preoţi! 


Bucură-te, că mormântul tău a înflorit 
dincolo de loc și dincolo de timp! 


Bucură-te, că o mulțime fără sfârșit 
vine să vadă locul unde te prefaci adormit! 


Bucură-te, că întărești Credinţa acestui neam 
cu o lucrare fină, de ceasornicar! 


Bucură-te, Părinte Arsenie, 
şi ne ridică din orice mizerie! 


Bucură-Te, Părinte Arsenie, 
şi du-ne pe toţi la sfințenie! (De două ori) 


CONDACUL 12 


Părinte Arsenie, minunat doctor fără de arginţi, 
care ne vindeci și azi, de acolo, dintre sfinţi, 
arată-ne Drumul cel desprins din poveste 

ca să strigăm cu Tine: „Doamne miluiește!” 
(Doamne, miluiește! De trei ori.) 

ICOSUL 12 


Binecuvântează, Izvor vindecător, 
pe toţi cei care te caută cu dor! 


Bucură-te că ai vindecat fata purtată în roabă 
şi ai făcut-o a Domnului sclavă! 


Bucură-te, că ai vindecat boli grele şi rare, 
de s-au înspăimântat medicii de puterile tale! 


Bucură-te, că pe toţi ne întărești 
binecuvântând din Porţile Împărătești! 


Bucură-te, că ai avut ucenici 
care au devenit ai Domnului mucenici! 


Bucură-te, că slujeai Liturghia plângând, 
iar lumea tremura, toată într-un gând! 


Bucură-te, Sfânt tare în Credinţă, 
că Aceasta a fost chiar a Ta ființă! 


Bucură-te, că Porunca Lui Dumnezeu 
a fost sângele Tău! 

Bucură-Te, Părinte Arsenie, 
și du-ne pe toţi la sfințenie! (De două ori) 


CONDACUL 13 


Sfânt minunat, nu lua aminte 

la sărăcia acestor cuvinte... 

Nu te uita cât suntem de goi, 

ci pune toată rugăciunea ta pentru noi! 


Ca să ne-mbrăcăm și noi 
în lumini de zăpadă 

şi să aducem Domnului 
ceruta roadă! 


(Condacul 13 se spune de trei ori. Apoi se spun iar 
Icosul 1 și Condacul 1 și se încheie cu una dintre 
rugăciunile care urmează sau cu Troparul de la 
început.) 


23 


ICOSUL 1 


Binecuvântează, Părinte Arsenie, 
să-ți cântăm cu smerenie: 


Bucură-te, Sfântul Ardealului, 
că ai învins oastea dușmanului! 


Bucură-te, călugăr de lacrimi și fier, 
că te-ai înălţat la al cerului Cer! 


Bucură-te, Părinte minunat, 
că pentru neamul tău ai lucrat! 


Bucură-te, Pictor de Cuvinte Duhovnicești, 
că pe Cel Fără de sfârșit Îl mărești! 


Bucură-te, că Domnul Hristos 
ni te-a dat spre al nostru folos! 


Bucură-te, al Domnului Uns, 
al României Rege Ascuns! 


Bucură-te, pisc de sfinţenie, 
mare făcător de minuni, Arsenie! 

Bucură-Te, Părinte Arsenie, 
şi du-ne pe toţi la sfințenie! - de două ori 


CONDACUL 1 


Pentru rugăciunile Sfinţilor Brâncoveni, ni s-a vădit, 
Domnul pe meleagurile noastre te-a rânduit, 

ca să aperi Credinţa în vremuri de mare chin 

şi să ne dai să gustăm din al Mirelui vin. 


RUGĂCIUNE 


Părinte Arsenie, 
să ne duci la Sfinţenie! 


Să ne iei pofta strânsului, 
să ne dai harul plânsului, 
să dai foc nopţii patimilor, 
ca să luăm calea lacrimilor. 


Părinte Arsenie, 
să ne duci la Sfinţenie! 


Să vedem cele rele din noi, 
să găsim al lubirii trifoi, 

să dăm loc Nemuririi din toate 
ca să-ndrepte ale noastre netoate. 


Părinte Arsenie, 
să ne duci la Sfinţenie! 


Să ne strângi în a ta rugăciune, 
să ne-aprinzi al lubirii tăciune, 
să ne treci pe noi vămile toate 
de aici și din moarte. 


Părinte Arsenie, 
să ne duci la Sfinţenie! 

